**Informácia o voľnom pracovnom mieste v DETSKOM DOMOVE BYTČA**

**Informácia o voľnom pracovnom mieste číslo: Detský domov Bytča 01/2017/PZ**

**Kraj: Žilinský**

**Detský domov Bytča, Rázusova 798/52, 014 01 Bytča v súvislosti so zákonom č. 317/2009 Z. z, o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov (ďalej len „zákon č. 317/2009 Z. z.“) vyhlasuje výberové konanie.**

**Názov pracovnej pozície:** vychovávateľ, zamestnanec pri výkone práce vo verejnom záujme

**Počet voľných miest:** 2, na dobu neurčitú

**Miesto výkonu práce:** Detský domov Bytča, Rázusova 798/52, 014 01, pracovisko Semeteš

**Hlavné úlohy:** Výchovno-vzdelávacia činnosť (17-10-16 v zmysle nariadenia vlády č.341/2004 Z. z. katalóg pracovných činností pri výkone práce vo verejnom záujme v znení neskorších predpisov, vykonávaná pedagogickým zamestnancom), ktorým je vychovávateľ v zariadení sociálnoprávnej ochrany detí a sociálnej kurately zaradený do kariérového stupňa samostatný pedagogický zamestnanec.

Zabezpečuje výchovu detí v zariadení sociálnoprávnej ochrany a sociálnej kurately, poskytuje komplexnú výchovno-vzdelávaciu činnosť, zdravotnú a sociálnu starostlivosť. Zodpovedá za kvalitný obsah výchovnej činnosti, voľbu metód, foriem, výsledky výchovnej činnosti, rozvoj rozumových schopností, mravného vedomia, praktických zručností pričom pôsobí aj osobným príkladom.

Úzko spolupracuje so školami a školskými zariadeniami, podporuje prácu školy, navštevuje školy a školské zariadenia, zodpovedá za prípravu na vyučovanie detí, doučuje deti so slabšími vyučovacími výsledkami i mimo prípravy na vyučovanie.

**Termín nástupu:** ihneď

**POŽIADAVKY NA ZAMESTNANCA:**

**Kvalifikačné predpoklady:** VŠ II. stupeň v zmysle vyhlášky Ministerstva školstva, vedy, výskumu a športu SR číslo 437/2009 Z. z., ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov a odborných zamestnancov. Výhodou je prax v oblasti práce s deťmi drogovo a inak závislými.

**Iné znalosti:** vítané jazykové znalosti, vodičský preukaz skupiny „B“ podmienka

**Počítačové znalosti:** Microsoft Word, Excel, PowerPoint, Internet, pokročilý

**Požadované schopnosti a osobitné vlastnosti:**

Zdravotná spôsobilosť (telesná a duševná spôsobilosť – v prípade uspenia na VK a následného prijatia do zamestnania je potrebné predložiť lekárske potvrdenie o zdravotnej spôsobilosti § 10 zákona č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov), kladný vzťah k deťom, komunikatívnosť, empatia, flexibilita, kreativita, zodpovednosť, spoľahlivosť, organizačné schopnosti.

**Požadované odborné znalosti:**

Znalosť príslušných zákonov, najmä zákona NR SR č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov, zákona č. 36/2005 Z. z. o rodine a o zmene a doplnení niektorých zákonov, zákon č. 552/2003 Z. z. o výkone práv vo verejnom záujme, zákon č. 553/2003 Z. Z. o odmeňovaní niektorých zamestnancov pri výkone práce vo verejnom záujme, zákon č. 317/2009 Z. z. o pedagogických zamestnancoch a odborných zamestnancoch.

**Kontakt pre poskytnutie informácií:**

**Meno a priezvisko kontaktnej osoby:** JUDr. Vladimír Mojš

**Telefón: 0908/904 124**

**E-mail:** vladimir.mojs@ddbytca.sk

**Adresa detského domova:** Detský domov, Rázusova 798/52, 014 01 Bytča

**Zoznam požadovaných dokladov pre prihlásenie sa na pracovnú pozíciu vychovávateľ, zamestnanec pri výkone práce vo verejnom záujme:**

1. **Písomná žiadosť o prijatie do pracovného pomeru s uvedením čísla informácie o voľnom pracovnom mieste,**
2. **Kópia vysvedčenia, diplomu alebo iného rovnocenného dokladu o najvyššom dosiahnutom vzdelaní podľa osobitného predpisu,**
3. **Profesijný štruktúrovaný životopis,**
4. **Písomné čestné vyhlásenie o pravdivosti všetkých údajov uvedených v písmenách b) až d),**
5. **Písomné čestné vyhlásenie o zdravotnej spôsobilosti,**
6. **Písomný súhlas dotknutej osoby so spracovaním svojich osobných údajov za účelom posúdenia vhodnosti kandidáta na inzerovanú pracovnú pozíciu v súlade s ustanoveniami zákona č. 122/2013 Z. z. o ochrane osobných údajov v znení neskorších predpisov.**
7. **Výpis z registra trestov.**

**Žiadosti o pracovnú pozíciu spolu so všetkými požadovanými dokladmi zasielajte na adresu detského domova, alebo e-mailovú adresu uvedenú v texte informácie.**

**V Bytči, dňa ................... Ing. Alžbeta Masnicová**

**riaditeľka DeD Bytča**